EOKA-В се появява два пъти в историята на Кипър – през 1963 и 1974 година. Организацията работи в сътрудничество с Гърция и е подпомагана от нея с все същата цел – обединението на острова с Гърция. Създадена е отново от генерал Гривас, който тайно се завръща на острова, за да я възроди. На 15 юли 1974 година, под нейно ръководство, е извършен държавен преврат, оглавен от същите тези гръцки офицери от Националната гвардия, по заповед на военната хунта в Атина. Превратът дава на Анкара основания за провеждане на операция „Атила“, която започва пет дни по-късно. Турските войски дебаркират на острова и завземат северната му част, което води до падането на военния режим в Гърция. Като резултат от тези събития островът е разделен и в северната му част е създадена Севернокипърската турска република, а в южната остава да съществува Република Кипър.